open-index/open-wikipedia-markdown huggingface dataset:
Jenson Button

**Jenson Alexander Lyons Button** (☆ 19 di yanüari 1980) ta un eks-koredó di outo Formula 1 di  Reino Uni i kampeon mundial di 2009. El a djòin McLaren for di Brawn GP na 2010. Dia 6 di ougùstùs 2006, el a logra su promé viktoria den Formula 1 na Hungaroring na Hungria den su di 113 kareda. El a gana su siguiente kareda na 2009, ganando seis di e promé shete kareda di temporada, poniendo e fundeshi pa su futuro kampeonato.

## Personal
Jenson Button a nase na Frome, Somerset, i a gradua na Frome Community College. E ta yu di Simone Lyons i eks-koredó di rallycross John Button.
Guyana

**Guyana**, ofisialmente **Repúblika Kooperativo di Guyana** (ingles: *Co-operative Republic of Guyana*), ta un pais den parti nort di Sur Amérika. Guyana tin frontera ku Oséano Atlántiko den nort, Brasil den sùit i sùitwèst, Venezuela den wèst i Sürnam den ost. E pais tin disputa di frontera ku Venezuela i Sürnam. 
Ku un superfisie di 215.000 kilometer kuadrá Guyana ta e di tres estado soberano mas chikitu di Sur Amerika despues di Uruguay i Surnam; tambe e ta e dos estado soberano menos poblá di Sur Amerika despues di Sürnam. E kapital di Guyana ta Georgetown i su poblashon ta suma 953.605 habitante (2011).
Orlando

**Orlando** ta un siudat den e estado merikano di Florida. E tin un poblashon di 307.573 habitante segun senso di 2020; loke ta haci'e e di kuater siudat mas poblá di Florida, tras di Jacksonville, Miami, i Tampa.
Paris

**Paris** ta e kapital i siudat mas grandi di Fransia. Ku un poblashon kalkulá na 2.048.472 habitante na yanüari 2025 den un área di mas ku 105 km² e ta e di kuater siudat mas poblá den Union Oropeo i na 2022 e di 30 siudat mas densamente poblá na mundu. For di siglo 17, Paris tabata un di e sentronan prinsipal di mundu di finansa, diplomasia, komersio, kultura, moda i gastronomia. Pa motibu di su ròl lider den arte i siensia i su adaptashon trempan di iluminashon di kaya ekstenso, Paris a bira konosí komo e *siudat di lus* den siglo 19.

## Enseñansa
E region di Paris tin e konsentrashon mas haltu di Fransia di e "grandes écoles"; esta 55 sentro spesialisá di enseñansa superior pafó òf paden di e struktura di universidat públiko.

Algun instituto akadémiko ta:
* HEC Paris
* Universidat Paris-Saclay
* Universidat di Versailles


Paris-von Montmartre-118-p6-2017-gje.jpg|Vue depuis Montmartre
Paris-Louvre-085-in der Pyramide-1991-gje.jpg|Louvre
Paris-Notre Dame-162-zum Chor-2017-gje.jpg|Notre Dame
Paris-Palais de Justice-104-Rue de Harlay-2017-gje.jpg|Palais de Justice
Paris-Pont Neuf-110-Vorhaengeschloesser-2017-gje.jpg|Pont Neuf
Paris-Sacha Finkelsztajn-102-Rue des Rosiers 27-2017-gje.jpg|Sacha Finkelsztajn
Paris-St Merri-104-Portal-2017-gje.jpg|St. Merri
Kabo Verde

**Kabo Verde** (ofisialmente **República de Cabo Verde**) ta un pais insular situá den Oséano Atlántiko, dilanti di kosta di West Afrika, mas òf ménos 570 kilometer for di Senegal. E pais ta konsistí di un grupo di islanan di origen volkániko, dividí den dos grupo prinsipal: e islanan ariba di bientu (panort) i e islanan bou di bientu (pasùit).

E islanan di Kabo Verde ta forma parti di e ekoregion di Makaronesia, huntu ku Azores, Islanan Kanaria, Madeira i Islanan Salbahe. E islanan aki tin karakterístikanan natural komún, manera klima semi-árido, flora i fauna partikular i un orígen geológiko similar.

Praia, situá riba e isla di Santiago, ta e kapital i tambe e siudat mas grandi di e pais. Segun sifranan ofisial, Kabo Verde tin un poblashon di mas òf ménos 525.000 hende (estimashon 2015), ku un parti signifikante di su poblashon bibá den diaspora, spesialmente na Oropa, Merka i Afrika.

Histórikamente, Kabo Verde tabata inhabitá te ora ku e portuguesnan a deskubrí i kolonisá e islanan den siglo 15. Durante varios siglo, e islanan a hunga un ròl importante den komersio transatlántiko, inkluso trafikashon di katibu. Kabo Verde a haña su independensia di Portugal na 1975 i desde e ora ei ta funshoná komo un repúblika demokrátiko stabil.

E ekonomia di Kabo Verde ta basá prinsipalmente riba servisio, inklusivamente turismo, komersio, remetidonan di diaspora i transporte. Pasobra e pais tin limitashonnan natural manera falta di awa i tera fértil, e ta dependé masha riba importashon i kuido di su rekursonan.

Kulturalmente, Kabo Verde ta konosí pa su músika, spesialmente e género "morna", ku ta rekonosí internashonalmente, i pa su idioma krioyo kabuverdianu, ku ta wòrdu papiá banda di e idioma ofisial, portugues.
Ayrton Senna

**Ayrton Senna da Silva** (☆ 21 di mart 1960 na São Paulo - † 1 di mei 1994 na Bologna, Italia) tabata un koredó di outo di e kategoria Formula 1 di Brasil. El a bira kampeon mundial di Formula 1 tres biaha den un periodo di dies temporada. El a kuminsá den 161 kareda, kuminsando for di *pole position* 65 biaha i ganando 41 biaha.

Ayrton Senna a kuminsá su karera di kareda na e edat di kuater aña den un go-kart. Despues di a kompetí den e klasenan di Formula Ford 1600 i 2000, el a gana e F3 britániko di Martin Brundle na 1983.

El a fayesé na 1994 komo resultado di un aksidente na e 'Gran Prix di San Marino'. Su morto a kousa un konmoshon den e ambiente di F1 i a resultá den un kantidat di medidanan di seguridat.

## Link eksterno
*
Francesco Totti

**Francesco Totti** ( 27 di sèptèmber 1976 na Roma) ta un eks-futbolista italiano ku tabata hunga pa AS Roma. Na 1998 el a debuta den e ekipo nashonal italiano, ku kual el a gana e kampeonato mundial na 2006. Totti ta konsidera un di e miho hungadonan di su generashon.
Hungria

**Hungria** (húngaro: **Magyaroszag**) ta un pais den Oropa Sentral, krusá di nort pa sùit dor di e riu Donau. E pais no tin salida pa laman i ta komparti frontera ku Austria, Slovakia, Ukrania, Rumania, Serbia, Kroatia i Slovenia. Hungria tin un área di 93.030 kilometer kuadrá i un poblashon di 9.855.571 habitante (2015), mayoria di nan húngaro étniko i un minoria signifikante di e pueblo étniko Roma. Húngaro ta e idioma ofisial, i Budapest ta e kapital i siudat mas grandi di e pais.
Montevideo

**Montevideo** ta kapital i e siudat mas grandi di Uruguay. Montevideo tin un poblashon ta mas of menos 1.305.082 habitante (2011) i un área di 201 kilometer kuadrá. E ta situá na  oriya nortost di Río de la Plata, na kosta sùit di e pais.
Quito

**Quito** ta kapital di Ecuador.

#### Guápulo, Quito

File:(Guápulo) Buena Vista black and white.JPG
File:(Guápulo) Calle pic. z.JPG
File:(Guápulo) Calle pic. e.JPG
File:(Iglesia de Guápulo) vista to gonzalez suarez quito.JPG
File:(Iglesia de Guápulo) pic. b.JPG
File:(Guápulo) Calle pic. b.JPG
File:(Guápulo) Calle pic. a.JPG
Lima

**Lima** ta kapital i e siudat mas grandi di Peru. E siudat tin un área di 2.672 kilometer kuadrá i un poblashon di 8.852.000 habitante (2015).
Teksas

**Teksas** (ingles: Texas) ta un di e sinkuenta estado di e Merka, situá den e parti sur di e pais. Ku un área grandi, Teksas ta e segundo estado mas grandi despues di Alaska. Segun estimashon di 2015, e tin un poblashon di 27,469,114 hende. E kapital ta Austin, pero su siudat mas grandi ta Houston.

## Historia
Teksas ta marka pa varios periodo históriko: el a forma parti di kolonia spaño, despues parti di México independiente. Na 1836 Teksas a deklará su independensia komo Repúblika di Teksas, i a keda asina te 1845 ora ku el a uni ku Estadonan Uni di Amérika. Esaki a kousa tenshon ku Mexico i finalmente a hiba na e Guera di Mexico-Merka (1846–1848).

## Geografia
Teksas ta borda na nort ku Oklahoma, na nortoeste ku New Mexico, na suroeste ku Méxiko, na este ku Louisiana, i na sureste ku Golfo di Méxiko. E paisahe ta variá entre desierto, montañanan, sabana i zona kustero.

## Ekonomia
Teksas tin un ekonomia diversifiká ku for di su sektor tradishonal di petroli i gas, te industrianan moderno manera teknologia, agrikultura, energia renovabel i komersio internashonal. Houston ta konosí komo un hub mundial pa energia, mientras Dallas–Fort Worth ta un sentro finansiero i logístiko.

## Kultura
Teksas tin un identidat kultural propio ku ta reflehá influensianan hispániko, indigena, i anglomerikano. Músika (manera country i tejano), gastronomia (barbecue i Tex-Mex), i deporte (futbòl merikano ta partikularmente popular) ta parti esensial di su kultura.

## Ensenansa
E estado ta sede di hopi universidat importante, entre nan:
* University of Texas na Austin
* Texas A&M University
* Rice University
* Baylor University
Jazz

**Jazz** ta un estilo di músika ku a surgi for di diferente sorto di músika tradishonal.
E fuente importante di Jazz músika jazz, manera hopi hende ta bisa, a bin foi Afrika. Pa interpretá músika jazz nos mester bai bèk den tempu nan di katibu. E Afrikanonan ku a bin komo katibu riba henter kontinente Amerika i islanan den Karibe a trese nan músika ritmiko i baila i otro kustumbernan folklóriko di tur parti dje kontinente Afrika,tabatin tur sorto di músika i instrumentonan ku nan mes tabata traha pa toka balia, ora di trabou,fiesta,ora nan tabata bai guera kontra otro desendénan,ora di bai dera e mortonan i ora di gradisí nan Dios.Tur e kultura primitivo di partinan dje kontinente Afrika i Oropa a trese nan músika, baila i instrumentunan foi nan paisnan natal. Den siglonan pasa a surgi riba e islanan den karibe i sùit Amerika foi e músikanan tradishonal di kolonialistanan,Spaño,franses,Português,Iglesnan i foi parti dje kontinente Afrika kaminda e katibunan a bin ku nan músika rimiko,ku a mesklá i forma un otro estilo di musika riba e islanan,di kada un tiki.Asina por menshoná un kantidat di músika ritmiko, baila i kansionnan den Caribe i Sur Amérika.

## Blues
Na Merka ya kaba tabatin hopi sorto di músika afrikano i di paisnan oropeo ku a mesklá i forma nan mes músika. Jazz ta un estilo di músika mesklá ku a surgi den parti sùit di Merka den bisendario di New Oleans.E Katibunan di plantashinan di katuna,ku tabata kanta kantikanan religioso manera gospels,spiritual,worksong.Blues ta un variashon dje kantikanan religioso menshoná ku e katibunan ta ekspresá nan sintimentunan ku ta bin foi nan kurason,un hende òf un grupo di hende por kanta ku músika òf sin músika.E kansionnan ei ku nan tabata kanta pa yuda pasa dianan largu di trabounan pisa ku nan tabata hasi.

## New Orleans Jazz

Jazz ta otro variashon di músika di desendiente di katibunan ku nan a kuminsa toka rònt di aña 1910. Jazz ta un mesklá di ragtime (músika di Scott Joplin),blues, banda i mars músika,pa toka Jazz mester tabatin instrumentonan di músika di banda(fan-fare) manera trompet,trombon,klarinet,tuba i saksofon,instrumentonan ritmiko manera banjo,piano,contrabas i drùm.Un maestro ku a trese un otro variashon den jazz musíka tabata Joe"King"Oliver.Te awendia e variashon aki ta eksistí.
RTNS 32

**Radio Television New Song**, abreviá **RTNS**, ta un planta kristian di radio i televishon na Kòrsou. Despues di varios aña den radiodifushon, a lansa for di februari 2010 sierto pilot di televishon (promé episodio di un show), manera G-teens i Newsong News(NN).
Luanda

**Luanda** ta kapital i siudat mas grandi di Angola, un pais situá na kosta di Oséano Atlántiko, den West Afrika. Luanda ta sirbi komo e sentro atministratívo, polítiko, ékonomiko i kultural di e nashon. Segun estimashon resiente, Luanda tin mas ku 8.8 mion habitante den su área metropolitano, loke ta posishon'e entre e siudatnan mas grandi di kontinente Afrika.

## Historia
Luanda a ser fundá na aña 1576 dor di e kolonisadó portugues Paulo Dias de Novais, bou di e nòmber "São Paulo da Assunção de Loanda". E siudat a sirbi komo un punto esensial pa e komèrsio di esklabu durante e periodo kolonial. Durante mas ku 400 aña di dominio portugues, Luanda a krese den importansia komo un hub marítimo i atministratívo.

Despues ku Angola a haña su independensia for di Portugal na 1975, Luanda a bira ofisialmente e kapítal di e pais. Den e tempu di guera sivil (1975–2002), e siudat a krese rapidamente pa motibu di migrashon interno.

## Ekonomia
Luanda ta un di e siudatnan mas karu pa biba den Afrika i meskos riba nivel global, prinsipalmente pa via di e stranheronan ku ta biba segun un "expat lifestyle". E siudat ta un hub di industria di petroleo, konstrukshon, komèrsio i servisionan financiero. Varios kompania multinashonal tin su sede den Luanda.

## Arkitektura i kultura
Luanda tin un meskla arkitektural di estilo kolonial portugues, edifisio moderno, i barionan informal (bairro). Un di e strukturanan mas simbóliko ta Fortaleza de São Miguel, ku a ser traha den siglo 16 pa defende e siudat. Den kultura, Luanda ta konosí pa su músika kuduro, semba i kizomba, i e siudat tin varios museo, teatro i espasio pa ekspreshon artístiko.
New York

**New York** ta un di e sinkuenta (50) estado di e pais Estadonan Uni di Amérika, i tin un poblashon di 19,541,453 hende. E kapital di New York ta Albany. New York City ta e siudat mas grandi di New York.
Hebe Camargo

**Hebe Maria Camargo** (☆ 8 di maart 1929 na Taubaté, São Paulo - † 29 di september 2012 na São Paulo) mas conoci con **Hebe**, tabata un cantante, actris y TV hostess Brasileño.
California

**California** ta un di e sinkuenta (50) estado di Estadonan Uni di Merka, i tin un poblashon di 36.961.664 habitante. Su kapital ta Sacramento. 

Los Angeles ta e siudat mas grandi den California. Otro siudatnan grandi ta San Francisco, San Diego, Fresno, San Jose, i Oakland.
Illinois

**Illinois** (abreviá *IL*) ta un di e sinkuenta (50) estado di e pais Estadonan Uni di Merka, i tin un poblashon di 12.910.409 habitante. E kapital di Illinois ta Springfield. Chicago ta e siudat mas grandi di e estado.

Illinois ta karga e nomber di un tribu indjan i a keda rekonosí komo estado dia 3 di desèmber 1818, birando e di 21 estado di Merka.


Image:Chicago Skyline (44713240565).jpg
Image:First Congregational Church Western Springs IL 1.jpg
Image:Lincoln Home 1.jpg
Washington

**Washington** ta un di e sinkuenta (50) estado di e pais Estadonan Uni di Merka. E kapital di Washington ta Olympia, i tin un poblashon di 6,664,195 habitante.

Seattle ta e stat mas grandi di Washington.
Pennsylvania

**Pennsylvania** (*Commonwealth of Pennsylvania*) ta un di e sinkuenta (50) estado di e pais Merka, i tin un poblashon di 12,604,767. Kapital di Pennsylvania ta Harrisburg, mientras Filadelfia ta e siudat mas grandi di e estado.


Duquesne Incline from top.jpg
City Hall, 2013, Philadelphia PA.jpg
Towanda Main Street.jpg
Praia

**Praia** ta kapital i siudat mas grandi di e Repúblika di Kabo Verde. E ta situá na kosta sùit di e isla di Santiago. E siudat ta e sede di e munisipio di Praia. Praia ta un sentro ekonómiko, polítiko i kultural di Kabo Verde.
Arizona

**Arizona** ta un di e sinkuenta estado di e pais Estadonan Uni di Merka. E ta situa na frontera ku Mexico i tin un poblashon di 6.595.778 habitante. Su kapital i siudat mas grandi ta Phoenix.


Image:North San Francisco Street, Flagstaff AZ.jpg
Image:Grand Canyon Hopi Point with rainbow 2013.jpg
Image:Coyote Canis latrans mearnsi.jpg
Massachusetts

**Massachusetts** (*Commonwealth of Massachusetts*) ta un di e sinkuenta (50) estado di e pais Estadonan Uni di Merka. E estado tin un poblashon di 6,794,422 hende (2015). Su kapital i siudat mas grandi ta Boston.


Image:First Parish, Lexington MA.jpg|First Parish, Lexington
Image:USA 09562 Boston Luca Galuzzi 2007.jpg|Boston
Georgia (estado)

** Georgia ** (State of Georgia) ta un di e sinkuenta (50) estado di e Estadonan Uni di Merka. E ta situá e region sùit-ost di e pais i tin un poblashon di 10.711.908 hende (2020). Kapital i siudat mas grandi di Georgia ta Atlanta.

Georgia a wòrdu fundá komo kolonia britániko na 1732. E estado ta un di e diestres estado original i ta karga nòmber di rei George II di Gran Britania.
Colorado

**Colorado** (na ingles: *State of Colorado*) ta un di e sinkuenta (50) estado di e pais Merka. E tin un poblashon di aproksimadamente 5.024.748 habitante. Kapital i siudat mas grandi di Colorado ta Denver.

Colorado ta lokalisá den region di "Rocky Mountains", den e parti west di e pais. E estado ta konosí pa su paisahenan montañoso, aktividatnan turístiko manera e deporte di ski i snowboarding, y tambe pa e historia riku di su industria minero. Colorado a bira un estado dia 1 di ougustus 1876, loke a dunele e sobrenomber di *Centennial State*, pasobra el a bira estado 100 aña despues di e firmamento di e Deklarashon di Independensia.
Montana

**Montana** (State of Montana) ta un di e sinkuenta (50) estadonan di e pais Estadonan Uni di Merka , i tin un poblashon di 967,440 habitante. E kapital di Montana ta Helena. E parti wést di e estado ta kubri dòr di varios kadena montañoso ku ta duna e estado aki su nomber derivá for di e nomber spaño pa sero montaña.

Montana tin varios nomber, mayoria di nan inofisial. Por ehempel "The Treasure State"(pap.estado di tesoro) anto "Big Sky Country,"(pap.:pais ku shelu grandi). Tambe e tin varios slogan inkluyendo "Land of the Shining Mountains,"(pap: tera di serunan briyante) i mas resien, "The Last Best Place."(e delaster luga mihó). E estado ta e di 4 mas grandi den superfisie i e di 44 den poblashon. P'esei e tin e di 3 densidat mas chikitu na estadonan Uni. Su ekonomia ta basá primeramente riba kuido di bestia, plantashon di trigo, crudo anto karbón den wèst i palú, turismo anto eskevashon di piedra na parti wést. Millones di turista pa aña ta bishita e parkenan di glacier national park i Yellowstone national park. Ku ta trese hopi turismo na e estado.

## Geografia
Ku un area di tera di 381,087 kilometer kuadrá, e estado ta e di 4 mas grandi den estadonan uni despues di Alaska,Teksas i California. E estado ta gréns na Canada na nort i na parti west e ta gréns e estadonan di North Dakota i South Dakota, na parti suit Wyoming i parti suitwést ta keda e estado di Idaho.

E topografia di e estado ta hopi diversifiká, e ta dividi den 3 region, parti west i parti wèst. Montana ta konose pa su seronan den e region west ku ta pertenesé na e kadena di seru di Rocky Mountains. Masomenos 60% di e estado ta plat. Billings ta e siudat mas grandi di Montana.

## Flora
Vegetashon di e estado ta inklui varios mata konifra. Mondi ta kubri alrededor di 25% di e estado su superfisie. 


File:Montana Map.jpg|Map of Montana
File:Map of USA highlighting Montana.png
Maine

**Maine** (*[[ingles]]*: **State of Maine**) ta un di e sinkuenta (50) estado di Estadonan Uni di Merka. Maine tin un poblashon di 1,318,301 hende i su kapital ta Augusta.

Portland ta e siudat mas grandi di Maine.
La Paz

**La Paz**, ofisialmente **Nuestra Señora de La Paz** i na Aymara: **Chuqi Yapu**, ta kapital i sede di gobièrnu di Bolivia. E tin un area di 472 kilometer kuadrá i un poblashon di 816.044 habitante (2020), hasiendo e e di tres siudat mas poblá di e pais. Situá na un elevashon di 3.650 meter riba nivel di laman, La Paz ta e kapital mas altu na mundu. E ta tambe kapital di e departamento di La Paz. Dor di su altura e siudat ta gosa di un klima inusual tipo suptropikal, ku hopi awaseru den zomer i sekura den winter. 

La Paz a keda fundá dia 20 di oktober 1548 na e luga unda e pueblo inca di Laja tabata establesi. Fundadó tabata e konkistadó spaño kapitan Alonso de Mendoza.


La Paz (location).png|La Paz na Bolívia
Louisiana

**Louisiana** (*State of Louisiana*, *État de Louisiane*, *Léta de la Lwizyàn*) ta un di e sinkuenta (50) estadonan di e pais Estadonan Uni di Merka, i tin un poblashon di 4,410,796 habitante. E kapital di Louisiana ta Baton Rouge.

New Orleans ta e siudat mas grandi di Louisiana.
Campora San Giovanni

**Campora San Giovanni** ta un siudat (*frazione*) den e munisipio italiano di Amantea. Den e dialekto lokal, ku ta pertenesé na e dialektonan di Calabria, e pueblo ta wòrdu yamá "Campura San Giuvanni". E lugá ta situá den e provinsia di Cosenza, den serkania di e frontera ku Catanzaro i e serunan di Calabria. E ta situá tambe serka di e kosta Tirreno desaroyando for di añanan 1950 riba un tereno plat ku ta yega te na e playa. E lugá ta rondoná pa un seru kaminda ta kultivá biña i zeta di oleifi. E seru aki ta duna un bista amplio di e área rondó, inkluyendo e Golfo di Lamezia Terme den sùit. E isla volkániko di Stromboli ta aparesé den laman na horizonte. E Islanan Eoli por wòrdu alkansá den un tempu kòrtiku for di e haf di Campora San Giovanni.

E siudat tin mas ku 7.340 habitante.

### Bario
Frazione Campora San Giovanni ta dividí den e siguiente barionan:
Íris Stefanelli

**Irislene (Íris) Stefanelli** (☆ 23 di yüli 1979 na Tupã, São Paulo, Brasil) ta un aktris, personalidat di televishon i presentadó di televishon brasileño. Fo'i mart te yüli 2007, Stefanelli a traha komo un ko-host na *Transalouca* (Transamérica pop radio) í a aktua den teatro. Awendía, e ta e presentadó di e programa *TV Fama*.

## Bida
Nasé na Tupã, un suidat oksidente di São Paulo, e prome yiu di Antonio Carlos Stefanelli í Aparecida Clarice Stefanelli, un famía di poko rekurso finansiero, Íris Stefanelli a krese na Uberlândia, Minas Gerais.

## Karera
### Televishon
Íris a studia enfermeria na kolegio te e penultimo periodo í a traha komo un bendedora pa kubri su estudionan. Su prome aparensia den televishon tábata den e reality show *Big Brother Brazil di 7 edishon*, fo'i kuá el a keda eliminá den e di 7 siman. E tabatin un rol spesial den e mesun reality show na Argentina. Seguidamente el a aparesé ku frekwensia den media i a gana varios premio.

Despues di su partisipashon den Big Brother Brasil, Stefanelli a wòrdu invitá pa presenta, huntu ku Nelson Rubens í Adriana Lessa, e show *TV Fama*, un programa informativo tokante eventonan ku aparishon di artista i personanan konosí.

### Radio
Na 2008, el a wòrdu invitá pa ko-presenta Transalouca, un show radial ku humor i noticia di farandula  (Transamérica Pop Radio), unda el a keda te yüli 30.

### Teatro
* Hamletmachine .... Hamlet (yüli, 2011)
* Fear and Misery of the Third Reich (desember, 2010)
* As Desgraças de uma Criança .... Madalena (yüni, 2010)
* The Seagull .... Polina Andryevna (desember, 2009)
* A Invasão .... Malu (yüni, 2009)

## Link eksterno
* Website ofisial
* Blog ofisial
Wyoming

**Wyoming** (*State of Wyoming*) ta un di e sinkuenta (50) estado di Merka. Mayoria di e estado ta den e Rocky Mountains, un kadena di seru grandi na Merka.  E tin frontera ku e estadonan Montana, South Dakota, Nebraska, Utah, Idaho i Colorado. Wyoming tin 97.914 miya kuadrá den área, loke ta hasié e di 10 estado mas grandi di Merka. Wyoming ta e estado ménos poblá di Merka ku un poblashon di 578.803 hende. Su kapital i siudat mas grandi ta Cheyenne.

Wyoming ta konosí pa, entre otro, Parke Nashonal Yellowstone, Cowboys, e serunan di Teton i karbon.
Maghreb

**Maghreb** (o **Maghrib**) ta un region entre e serunan Atlas, situá panort di desierto Sahara, i e Laman Mediteranio. E region ta kontené e paisnan Libia, Tunesia, Argelia, Maroko, i Mauretania.
Maroko

**Maroko** (árabe: المغرب, *al-Maghrib*, berber: ⵍⵎⴰⵖⵔⵉⴱ, *Elmaɣrib* / ⵎⵓⵕⵕⴰⴽⵓⵛ, *Muṛṛakuc*), ofisialmente **Reino di Maroko**, ta un pais situá den e region nort di Afrika. E pais ta pertenesé na e region di Mahreb, meskos ku Tunesia, Mauretania, Argelia i Libia. Su kapital ta Rabat. Na 2021 e tabatin un poblashon di masomenos 37 mion habitante. Maroko a independisá di Fransia i Spaña na 1956 i ta un estado miembro di Nashonnan Uni, Organisashon di Kooperashon Islamita i e Liga árabe.
Rabat

**Rabat** ta kapital di Maroko i e di shete siudat mas grandi di e pais. E ta situá na Oséano Atlántiko na boka di Riu Bou Regreg. E tabatin serka di 580,000 habitante na 2014 i den e área metropolitano esaki ta suma mas di 1.2 mion. Rabat ta tambe kapital di e region atministrativo di Rabat-Salé-Kénitra.
Sacramento, California

**Sacramento** ta e kapital di e estado merikano di California. E siudat ta situá den e sekshon nort di e  Vaye Sentral di California, unda e Riu Sacramento i American River ta topa otro. Ku un poblashon di 466.488 segun e senso di 2010, e ta e di seis siudat mas grandi di California. Sacramento ta e sentro kultural, ekonómiko i polítiko di un área metropolitano ku un poblashon di mas ku 2.5 mion habitante. Esaki ta hasié e di kuater aglomerashon mas grandi di e estado i e di 22 di e pais. Sacramento ta un siudat étnikamente diverso i bon integrá.

## Historia
E siudat a wòrdu lanta na 1849, danki na e esfuersonan di e migrante suiso John Sutter, su yu hòmber John Sutter Jr., i James W. Marshall. Debí na su lokalisashon stratégiko, Sacramento a krese lihé bira un siudat grandi. Durante i despues di e *California Gold Rush*, Sacramento tabata un "hub" importante, un sentro pa komersio i agrikultura, i e punto final riba vários ruta. Sacramento ta e kapital di California for di 1854.
San Francisco, California

**San Francisco** ta un siudat den e estado di California di e pais Estadonan Uni di Amérika. Ku serka di 809.000 habitante, e siudat ta e di kuater mas grandi den e estado di California i e diesdos mas grandi den Merka. E ta keda serka di e Oséano Pasífiko.

E ta un di e siudatnan turístiko mas popular na mundu. Karakterístika di San Francisco ta su serunan skerpi, e zomernan fresku i e neblina. Símbolonan di e siudat ta e Brug di Golden Gate, Alcatraz, Chinatown, e Piramide di Transamerica i e teleférikonan. E distrito gay di Castro tambe ta gosa di fama internashonal.
Valle Sentral

E **Vaye Sentral** ta un vaye den e sentro den e estado di California den e pais Estadonan Uni di Merka. E vaye ta konstituí pa dos parti: Vaye Sacramento den nort, i Vaye San Joaquin den suit.
Neurociencia

**Neurociencia** ta e estudio cientifico di e sistema nervioso. E ta un disciplina di biologia cu ta studia cada aspecto di e celebro y e sistema nervioso.
AK 47

E **AK-47** of **Kalashnikof** ta un rifel di asalto den caliber 7.62x39mm ku tiro selectivo y operá dor di gas. Ela wordu originalmente diseña den Union Sovietiko dor di Mikhail Kalashnikov. Su nomber completo ta 7,62-mm Avtomat Kalasjnikova, {na ruso: 7,62-мм Автомат Калашникова). E designashon AK-47 ta para pa rifel automatico Kalashnikof, modelo di 1947.
Alabama

**Alabama** (estado di Alabama) ta un di e sinkuenta (50) estado di e pais Estadonan Uni di Merka, i tin un poblashon di 4.447.101 habitante. E kapital di Alabama ta Montgomery.

Birmingham ta e siudat mas grandi di Alabama.
Mississippi (estado)

**Mississippi** (State of Mississippi) ta un di e sinkuenta (50) estado di e pais Estadonan Uni di Amérika, i tin un poblashon di 2,938,618 habitante. E kapital di Mississippi ta Jackson. Jackson ta e tambe siudat mas grandi di Mississippi.
Wisconsin

**Wisconsin** (ingles: State of Wisconsin) ta un di e sinkuenta (50) estado di e pais Merka. E estado tin un poblashon di 5.363.675 habitante. E kapital di Wisconsin ta Madison. Milwaukee ta e siudat mas grandi di Wisconsin.
Tegucigalpa

**Tegucigalpa** ta kapital I siudat mas grandi di Honduras. E ta forma parti di e Distrito Sentral, huntu ku su siudat morocho Comayagüela, i ta sirbi komo sede di e gobièrnu nashonal. Tegucigalpa tin un área di aproximadamente 1.514 kilometer kuadrá i un poblashon estimá di 1.157.509 hende segun e censo di 2013, ku ta inkluí su área metropolitano.

E siudat ta situá den un vaye montañoso den parti sentral-sur di e pais, rondoná pa serunan manera Cerro El Picacho. Tegucigalpa ta un kombinashon di arkitektura kolonial i desaroyo moderno. i ta un sentro importante pa polítika, enseñansa, ekonomia i kultura den Honduras.

El a wòrdu fundá den siglo diesseis komo un pueblo minero, spesífikamente pa e ektrakshon di oro i plata. Den 1880, e a bira kapital di e pais, desplazando Comayagua. Awendia, e siudat ta sede di hopi institushon gubernamental i internashonal, inkluso e Universidat Nashonal Outónomo di Honduras (UNAH).
Riu Amazonas

**Riu Amazonas** {*[[spaño]]*: Río Amazonas, *[[português]]*: Rio Amazonas) ta un riu den  kontinente Sur Amérikano. E ta e riu ku ta kontene e fluho di awa mas grandi na mundu, sinku biaha mas tantu ku riu Kongo, ku ta riba posishon dos. Dependiente di e definishon di su fuente, e ta sea e riu mas grandi na mundu of e di dos mas grandi despues di e Nilo na Afrika. 

Riu Amazonas ta brota for di Peru i ta krusa Colombia i Brazil, unda e ta desemboka den Oséano Atlántiko.
Sebastian Piñera

**Sebastian Piñera** of **Miguel Juan Sebastián Piñera Echenique** (☆ 1 di desèmber 1949 na Santiago di Chile - † 6 di febrüari 2024 na Lago Ranco (Chile) tabata un polítiko i empresario chileno. Dos biaha e tabata presidente di Chile: di 2010 pa 2014 i di 2018 pa 2022. Su susesor desde mart 2022 ta Gabriel Boric. Den añanan nobenta e tabata miembro di e senado chileno. Piñera ta bionario ku un fortuna estimá na USD 2.7 bion, segun revista merikano Forbes, hasiendo su persona un di mas riku na Chile.

Piñera a fayesé na edat di 74 aña den un aksidente di helikòpter. Tambe un ruman muhé no a sobrebibí e aksidente.
Iowa

**Iowa** (*State of Iowa*) ta un di e sinkuenta (50) estado di Merka. Den 2020, e tabatin un poblashon di 3,007,856. Su kapital i siudat mas grandi ta Des Moines.   

## Geografia
Iowa ta lokalisá den e parti sentral di Merka i ta un parti di e region konosí komo **Midwest**. E tin frontera ku Minnesota panort, Wisconsin i Illinois na ost, Missouri pasùit, i Nebraska i South Dakota na wèst. E estado ta limitá pa dos riu grandi: Riu Mississippi na banda ost i Riu Missouri na banda wèst.  

## Historia
Iowa a bira un estado ofisial di Merka dia 28 di desèmber 1846, komo estado di número 29. Promé ku esei, e teritorio a wòrdu habita pa tribunan indígeno manera e Ioway, ku a duna su nòmber na e estado. Despues di e ekspanshon di kolonisashon oropeo, Iowa a keda un área agríkola importante.  

## Ekonomia
Ekonomia di Iowa ta basá prinsipalmente riba agrikultura. E ta un di e produktornan mas grandi di maishi i soya na mundu. Aparte di agrikultura, Iowa tin industria di makinaria agrikultural, bioteknologia i servisio finansiero.  

## Demografia
E poblashon ta kompone pa diferente orígen, inkluso desendientenandi emigrante di Alemania, Irlanda, Hulanda, i Skandinavia. Ingles ta e idioma prinsipal, pero komunidatnan di migrante a keda mantene parti di nan idioma i kultura.  

## Kultura
Iowa ta sede di hopi festival kultural i di enseñansa superior. E ta sede di universidatnan manera University of Iowa (na Iowa City) i Iowa State University (na Ames), ku ta sentronan di investigashon i kultura. Iowa ta famoso tambe pa su “Iowa Writers' Workshop”, un programa literario ku a forma hopi outor famoso.
Ohio

**Ohio** (na ingles: *State of Ohio* of *Ohio*) ta un di e sinkuenta (50) estado di e pais Estadonan Uni di Merka. E tin un poblashon di 11.542.645 hende. E kapital di Ohio ta Columbus.
Graffiti

Grafitti ta un término general pa referí na imagen of tekstonan di kras, di ferf of marká den ki otro manera posibel riba un superfisie públiko òf privá, normalmente sin permiso. E forma ta varia; di un  ilustrashon públiko ku por aparesé den palabranan simpel te ku pinturanan elabora riba muraya.

Grafitti por ta ekspreshon di arte urbano, komentario sosial òf simplemente un akto di vandalismo, dependiente di su konteksto i intenshon. Den hopi siudat grandi, grafitti a bira un forma di ekspreshon kultural i kreativo, ku artista urbano ta usa pa manda mensahe, dekorá espasio públiko òf protestá kontra situashon sosial.
Java

**Java** ta un di e Islanan Sunda Grandi na Indonesia. E tin frontera ku Oséano indio pasùit i Laman Java panort. Ku un poblashon di 156.4 mion hende, Java ta e isla mas poblá na mundu, kas di aproksimadamente 56% di e poblashon di Indonesia. Jakarta, siudat na e kosta nortost di Java, ta kapital di Java i kapital di Indonesia.
Zanzibar

**Zanzibar** ta un archipiélago den Oséano indio, dilanti kosta di Ost Afrika. E ta forma parti di e pais Tanzania, ku un status semi-outónomo. E archipiélago ta konsistí prinsipalmente di dos isla grandi: Unguja (popularmente yama "Zanzibar") i Pemba, mas hopi isla chikitu. E kapital ta Siudat di Zanzibar. E ta elegí su propio presidente ku ta fungi outomátikamente komo visepresidente di e gobièrnu nashonal di Tanzania. E estado outónomo a wòrdu kreá ora ku e Repúblika Popular di Zanzibar i Pemba a uní ku e repúblika kontinental di Tanganika pa forma e Repúblika Uní di Tanzania.
Afrikaans

**Afrikaans** ta un idioma krioyo ku base west-germano i ku ta papiá na Sur Afrika, Namibia i minoritariamente na Botswana, Zambia i Zimbabwe. Afrikaans a desaroya for di e idioma Hulandes. E ta wòrdu konsiderá un idioma krioyo bon desaroyá.
Naruto

**Naruto** (hapones: ナルト) ta un serie di manga skirbi y ilustra door di Masashi Kishimoto. E ta trata tocante e bida di Naruto Uzumaki, un ninja cu constantemente ta busca reconocimento di e hendenan di su pueblo y ta lucha pa bira e Hokage, cu ta reconoci como e lider y e ninja mas fuerte den henter e pueblo. E serie di manga ta basa riba un "one shot-manga" cu Kishimoto a publica den e revista *Akamaru Jump* di augustus 1997.
Frits Goedgedrag

**Frits Martinus de los Santos Goedgedrag** (☆ 1 di novèmber 1951 na San Nicolas) tabata e promé gobernador di pais Kòrsou, di 2010 te ku 2013. Di 2002 te ku 2010, e tabata e ultimo gobernador di Antia Hulandes i susesor di Jaime Saleh. For di 1992 te ku 1998, e tabata gezaghebber di teritorio insular di Boneiru. E tabata miembro extraordinario di e órgano konsultivo hulandes, *Raad van State*, representando e entidatnan públiko di Boneiru, Sint Eustatius i Saba di mei 2013 te ku desèmber 2021. For di mart 2014 te ku novèmber 2021, e tabata presidente di Raad van Advies di Aruba.

## Biografia
Frits Goedgedrag a nase i lanta na San Nicolas, Aruba.

## Link eksterno
*The Governor of the Netherlands Antilles, página ofisial
Gezaghebber

E **Gezaghebber** (òf na ingles **lieutenant governor**) tabata un órgano gubernamental na nivel insular na Antias Hulandes, ku den sierto sentido por wòrdu kompará ku un "burgemeester" na Hulanda. 

E funshonnan di e Gezaghebber tabata:
*Presidente di Konseho Insular
*Presidente di Kolegio Ehekutivo (*[[Hulandes]]*: Bestuurscollege)
*Hefe lokal di Polis
*Hefe lokal di Brandwer
*Empleado di gobernador

E gezaghebber tambe tabata karga responsabilidat pa:
* Rampenbureau;
* Servisio di Kòntròl i Siguridat;
* Bureau Rijbewijzen;
* Paspoorten, Naturalisatie en Verkiezingen;
* Bureau Eilandsbemiddelaar;
* Gabinete di Gezaghebber.

## Gezaghebber na Antias Hulandes
* Lista di Gezaghebber di Aruba
* Lista di Gezaghebber di Boneiru
* Lista di Gezaghebber di Kòrsou
* Lista di Gezaghebber di Saba
* Lista di Gezaghebber di Sint Eustatius
* Lista di Gezaghebber di Sint Maarten
Konseho Insular

**Konseho Insular** (Hulandes: *Eilandsraad*) tabata e órgano gubernamental mas altu di un teritorio insular na Antias Hulandes durante e periodo 1951 pa 2010. Desde e disolushon di Antias Hulandes e ta e órgano representativo di pueblo riba e islanan BES. E miembronan di e Konseho Insular ta wòrdu skohe kada kuater aña. E órgano tin komo tarea pa kontrolá e Kolegio Ehekutivo di e teritorio insular ku ta konsisti di e Gezaghebber i e diputadonan.

## Periodo
### 1951-1982
Banda di Aruba, Boneiru i Kòrsou e islanan Saba, Sint Eustatius i Sint Maarten huntu tabata forma e *teritorio insular di Islariba* ku un konseho insular, parti den tres sekshon ku kada uno sinku miembro.

### 1983-1985

### 1986 te 10 di oktober 2010
Dia 1 di januari 1986 Aruba ta bandona e konstelashon di Antias Hulandes i a kontinua komo e di tres pais den Reino Hulandes, banda di Hulanda i Antias Hulandes. Desde e momento ey ta kambia nomber di e konseho insular di Aruba pa "Staten di Aruba".
Kolegio Ehekutivo

E **Kolegio Ehekutivo** (*[[hulandes]]*: Bestuurscollege) ta forma e gobernashon diario di e islanan BES. E Kolegio Ehekutivo ta konsistí di e Gezaghebber i e diputadonan.  

### Kolegio Ehekutivo den Antias Hulandes
Den Antias Hulandes e Kolegio Ehekutivo ta forma e gobernashon diario di un teritorio insular (*Hulandes*: eilandgebied). E Gezaghebber tabata kabesante di e Kolegio Ehekutivo, di kual e diputadonan tambe tabata forma parti.
One Piece

**One Piece** (hapones: ワンピース) ta un serie di manga hapones skirbi y ilustra dor di Eichiro Oda. E ta bay over di un pirata ku yama Monkey D. Luffy cu su meta ta pa e bira Pirate King. Desde 19 di juli 1997 e manga ta wordo publica den serie den e revista semanal "Shonen Jump" di Shueisha y desde 2022 su capitulonan individual ta compila den 102 edicion tipo "Tankōbon".


008 Anime and manga bookshop in Japan - bookstore in Kyoto, Japan.jpg|Libreria na Kyoto unda ta bende manga.
Anne Frank

**Annelies Marie (Anne) Frank** (n. 12 di yüni 1929 na Frankfurt am Main – f. kuminsamentu di mart 1945 na Bergen Belsen) ta un di e hudiunan mas renombrá i diskutí na mundu ku a pasa den e holokousto. Atmirá pa e kalidat di su skibimentu, su diario a bira un di e bukinan mas lesa na mundu i e base pa varios pelíkula.

Anne Frank a nase na e suidat di Frankfurt am Main na Alemania, e la biba mayoria di su bida na Amsterdam na Hulanda. na nationalidat e tabata konsiderá aleman te ku 1941, ora el a pèrdè su nationalidat dor di leinan antisemítiko di Nazi Alemania. E la haña fama pa medio di su diario ku ta dokumentá su eksperiensianan skondiendo durante e okupashon aleman di Hulanda durante e di dos Guera Mundial.

E famia Frank a muda di Alemania pa Hulanda na aña 1933, e mesun aña ku e partido Nazi a haña poder na Alemania. Pa kuminsamentu di 1940 nan tabata pega na Hulanda dor di e okupashon aleman. Ora persikushon aleman a eskalá na yüli 1942, e famia a bai skonde den un kamber skondí patras di e ofisina di tata Otto Frank. Despues di dos aña e grupo a keda gará. Anne i su ruman, Margot a wòrdu hiba na kampamentu di konsentrashon Bergen-Belsen kaminda nan dos a muri di tífùs na mart 1945.

Su tata Otto, e úniko sobriviviente a haña e diario wardá i a publik'e na 1947 na hulandes.
E Kas Patras

***E  Kas Patras*** (titulo original den Hulandes: ) ta e título di e diario di Anne Frank (1929-1945), kual dia 25 di yüni 1947 a keda publiká pa promé bes.

E buki ta tradusi den mas ku 204 idioma, entre nan Papiamentu.
Gobernador

**Gobernador** ta un persona ku ta na kabes di e gobernashon di un kolonia, estado, provinsia òf otro unidat estatal supnashonal. E gobernador por ta nombrá pa representá un monarka, estado, òf organisashon, i por sirbi komo e hefe atministrativo òf simbóliko. Den algun kaso, un gobernador tambe por ta e hefe di un organisashon òf institushon, manera e gobernador ("presidente") di un banko sentral, un título usá den sierto pais.

## Karibe Hulandes
Den Reino Hulandes, e paisnan Aruba, Kòrsou i Sint Maarten kada un tin un gobernador komo representante di e monarka i representante di e gobièrnu di reino na nivel lokal. E gobernador ta nombrá pa un periodo di seis aña (ku por wòrdu prolongá ku un di dos término), i su tarea ta, entre otro, garantisá bon gobernashon, keda alerto di desaroyonan polítiko, i defendé interesnan di  Reino.

**Funshon aktivo**
* Gobernador di Aruba
* Gobernador di Kòrsou
* Gobernador di Sint Maarten

**Funshon anterior**
* Gobernador di Kolonia Kòrsou i su Dependensianan (1634-1954)
* Gobernador di Antia Hulandes (1954-2010)
Siudat Ho Chi Minh

**Siudat Ho Chi Minh**, antes konosí komo **Saigo**n i promé cu esey komo **Prey Nokor**, ta e siudat di mas grandi den e Repúblika Sosialista di Vietnam. E siudat ta situá na oria west di e riu Sài Gòn, den region Dông Nam Bô. E tin un area di 414.65 kilometer kuadrá i un poblashon di 8.224.400 (2015) habitante. 

Desde 2 di yüli 1976 Saigon ta yama Siudat Ho Chi Minh.

Aeropuerto di Siudat Ho Chi Minh ta Aeropuerto Internashonal Tan Son Nhat, situá 7 kilometer nortwest di su sentro.

## Link eksterno
*  Wepsait di Siudat Ho Chi Minhstad
Hanoi

**Hanoi** ta kapital di e Repúblika Sosialista di Vietnam i tambe munisipio outónomo ku e status di provinsia. E ta e di dos siudat mas grandi di e pais, despues di Siudat Ho Chi Minh i ta konsisti di 12 distrikto urbano, un pueblo i 17 distrikto rural. E siudat ta situá na oria drechi di riu Korá (Sông Hồng), mas o menos 60 kilometer for di unda esaki ta desemboka den Golfo di Tonkin. E tin un area di 5.765 kilometer kuadrá i un poblashon di alrededor di 8.4 mion habitante. Hanoi ta e sentro kultural i polítiko di Vietnam.
Santiago di Chile

**Santiago di Chile** ta kapital i e siudat mas grandi di Chile. E tin un área di 641 kilometer kuadrá i un poblashon di 6.158.080 habitante (2015) den área urbano. E siudat ta situa riba un altura di 522 meter den un zona abou ku ta ekstende entre e serunan na kosta i e montañanan di Andes.

Santiago a ser funda pa Pedro de Valdivia dia 12 di febrüari 1541 ku e nòmber Santiago de Nueva Extremadura.
Managua

**Managua** ta kapital i e suidat mas grandi di Nicaragua i un di e siudatnan mas grandi di Amérika Sentral. Managua ta situá na e kosta di Lago Managua, e siudat tabatin un poblashon estimá di 1.055.247 habitante na 2020, i un poblashon di 1.401.687 den su área metropolitano. E siudat ta sirbi tambe komo kapital di e Departamentu di Managua.
Siudad di Guatemala

**Siudat di Guatemala** ta kapital i e siudat mas grandi di Guatemala. E ta tambe e kapital munisipal di e Departamento di Guatemala i e área metropolitano urbano mas poblá di Amérika Sentral. E siudat ta situá den un vaye entre serunan yamá Valle de la Ermita, den e parti sùit-sentral di e pais. Tin un poblashon di mas of menos 2.110.100 habitante (2012) i un área di 692 kilometer kuadrá.
Sranantongo

**Sranantongo** (ortografia ofisial: **Sranan Tongo**) òf simplemente **sranan** ta un lenga krioyo ingles papiá na Sürnam. Huntu ku hulandes, e ta wòrdu konsiderá un lingua franka na Sürnam, i un idioma di kontakto generalisá den e diáspora di Sürnam. Srannan ta e di dos idioma mas papiá na Sürnam despues di hulandes, ku ta e idioma ofisial.  

Sranan tabata originalmente e idioma di kontakto entre hendenan sklabisá afrikano; na promé instante, nan no por a komprondé otro pasobra nan tabata bini di diferente region di Afrika. Nan desendientenan, a siña sranan komo nan lenga materno. Nan tabata prohibi di siña i papia hulandes te na aña 1877.

Idiomanan maron, papiá pa e maronnan, ta relashoná ku sranan; sinembargo, nan komprondementu mutuo ta varia entre e idiomanan. Matawai, papiá pa e tribu di e mesun nòmber, ta un di e idiomanan maron i tambe por wòrdu konsiderá un variante di sranan. Saramaka, papiá kant'i riu Sürnam, tambe ta mas serka di sranan ku e lenganan paramaka, aukan, i aluku di e maronnan na Marowijne.

Awendia, sranan ta wòrdo papiá pa mayoria grupo di poblashon na Sürnam; pero sigur no ta tur hende konosé e idioma kompletamente, pasobra e no ta wòrdu instruí.

## Nòmber
Sranantongo ta nifiká "idioma sürnameño", kua e palabra *tongo*, meskos ku e *tongue* ingles for di kua e ta derivá òf e *langue* franses, ta nifiká "idioma" i tambe "lenga". Tin biaha ta referí na sranan komo "sürnameño", loke hopi bia ta wòrdu konsiderá inkorekto. Un otro idioma sürnameño konosí ta, entre otro, sarnami hindustan, e idioma étniko di e pueblo hindustan. Meskos ku *sranan*, *sanami* ta nifiká "sürnameño".

Durante tempu kolonial, e idioma aki tabata wòrdu referí na Sürnam tambe komo *takitaki* (papiá) òf *negerengels*  ("ingles negro"). Sinembargo, e nombernan aki ta mayoria be wòrdu konsiderá denigrante.

## Karakterístika
Sranan ta un lenga krioyo prinsipalmente basá riba ingles, ku influensia fuerte di hulandes; esaki ta nifiká ku su bokabulario nuklear ta pa gran parti di orígen ingles i hulandes. Sinembargo, e idioma ta difisil pa komprondé pa papiádonan di ingles i hulandes debí na su pronunsiashon desviá; pa hopi palabra, e similaridat ku nan orígen ingles i hulandes mayoria be no ta opvio (*batra* "boter" < ingles *bottle, apteiki* "botika" < hulandes *apotheek*), ounke algun palabra (skirbí) por ta rekonosibel (*afdaki* "afdak" *<* hulandes *afdak, agen* "atrobe" < ingles *again*). Ademas, tin influensia di idiomanan portugues, spañó i afrikano.
Demokrasia

**Demokrasia** (for di griego δῆμος/dèmos, “pueblo” i κρατειν/kratein, “goberná”, pues literalmente “gobernashon di pueblo”) ta un sistema di gobernashon den kua e boluntat di e pueblo ta e fuente di e ehersisio legítimo di poder. Ta hasi un distinshon entre demokrasia direkto, den kua siudadanonan ta vota personalmente riba lei, desishon i nombramentunan, i demokrasia indirekto òf demokrasia representativo, den kua e pueblo ta wòrdu representá pa un órgano elekto, manera un konseho òf parlamento.

Den un demokrasia, henter e poblashon ta soberano i tur outoridat ta basá riba e (por lo ménos teórikamente) konsentimentu di e pueblo. E forma di gobernashon aki ta basá riba e ideal humano di igualdat. Si tur hende ta nase liber i igual den dignidat i derecho (manera ta pará den e promé artíkulo di e Deklarashon Universal di Derechonan Humano), e ora ei niun hende no tin mas derecho ku otro pa establesé sierto lei òf tuma desishon. Apliká e teoria ei den práktika polítiko hopi biaha no ta fásil i tin hopi aspekto.

Por ehèmpel, Alexis de Tocqueville a argumentá ku libertat i igualdat ta den kontraste ku otro. Demasiado libertat ta bini na kosto di igualdat, pero meskos ta konta al kontrario. Tambe el a atvertí kontra e tirania di e mayoria. No solamente minorianan por haya nan mes oprimí y tuma refugio den violencia, pero e mayoria mes tambe por bira victima di esaki.

## Mira tambe
* Demokrasia direkto
* Demokrasia parlamentario
* Demokrasia partisipativo
* Demokrasia representativo
* Defisit demokrátiko
Génesis

**Génesis** (na griego: , "orígen", "kreashon","nasementu") ta e promé buki di e Beibel hebreo i Tèstamènt bieu kristian. E nòmber hebreo,  (*Bereshit*), ta nifiká "na kuminsamentu" i, segun tradishon, ta referí na e promé palabra di e buki; na papiamentu, Génesis ta habri ku e frase, "Na kuminsamentu Dios a krea shelu i tera."

Génesis ta e promé parti di un struktura narativo mas amplio ku ta deskribí e kuenta di kreashon te na fin di e reino di Juda i e koutiverio babilónico. E narativo koherente aki ta kore for di Génesis te na 2 Reinan. Den e konteksto aki, Génesis ta enfoká riba e orígen: e kuente di kreashon, e patriarkanan di e israelitanan, i finalmente e eksilio di Jakòb i su famia na Egipto.

Tradishonalmente, Génesis ta wòrdu atribuí na Moses. Eruditonan bíbliko moderno, sinembargo, ta mir'é komo un obra ku a ser skirbí den siglo 6 i 5 p.K.

## Link eksterno
* Beibel—Tradukshon di Mundu Nobo: Génesis
Roma

**Roma** (na italiano: Roma [ˈroːma]) ta kapital di Italia, konosí komo *siudat eterno*. E ta tambe un munisipio (*comune*) spesial yamá *Comune di Roma Kapital*, e sentro di e siudat metropolitano di Roma Kapital i e kapital di e region di Lazio. Ku un poblashon di 2.860.009 habitante i un área di 1.285 km² e ta e siudat mas grandi di Italia i e di tres siudat mas grandi di Union Oropeo pa loke ta trata poblashon denter e limitenan di e siudat. 

Denter di e siudat di Roma ta establesé Siudat Vatikano.

Den mundu bieu Roma tabata kapital di Reino di Roma, Repúblika romano i Imperio romano. Desde siglo I, e siudat ta sede di papado i den siglo VIII e siudat a bira kapital di Estadonan Pontifisio, ku a dura te 1870. Na 1871 Roma a bira e kapital di Reino di Italia i na 1946 di e Repúblika italiano.

## Mira tambe
* Roma antiguo
Fonologia

**Fonologia** (na griego antiguo: φωνή “zonido, voz” y λόγος “estudio, razonamento”), ta e ramo di linguistica cu ta studia e sistema di zonido di e idioma en general, y di cada idioma y dialecto en particular, incluyendo e silabanan, entonacion, acentuacion etc. na un nivel abstracto o mental. E no ta mira solamente e zonido físico cu nos por tende, sino con e zonido ta funciona den mente di e papiado y con e ta organisa den un sistema.

Fonologia ta inclui:

* fonema: e unidatnan basico di zonido cu por cambia nificado (por ehempel /p/ verso /b/)
* silaba: kon zonidonan ta forma silaba
* entonacion: patronchi di halto y baho den bos cu ta comunica funcion gramatical of emocional
* acentuacion: posicion di e acento den palabra of frase
* prosodia: ritmo, longura di vokal i konsonante, i otro elemento suprasegmental

Den contraste cu fonetica, cu ta studia zonido den su aspekto fisico (articulacion, acustica, percepcion), fonologia ta concentra riba e representacion mental di zonido y e regla cu controla su uzo den un idioma of dialecto specifico.

Fonologia por studiá:
* idioma na su totalidad (por ehempel: fonologia di Papiamento)
* dialectonan (por ehempel: variacion fonologico entre Aruba y Corsou)
* idioma individual (kon un papiado specifico ta organisa zonido den su mente)

Fonologia ta fundamental pa descripcion di idioma, analisis gramatical, desaroyo di ortografia y linguística aplica (por ehempel: reconocimento di bos, enseñansa di idioma, terapia di papia).